Woord: koningmaker | Maroela Media
Argieffoto (Foto: talpeanu, Pixabay)
1 Iemand wat deur sy mag en invloed 'n ander persoon tot koning kan maak.
2 Iemand wat oor die vermoë beskik om 'n ander in 'n leiers- of magsposisie te plaas: Die EFF sal die koningmaker wees waar koalisies nodig is en kan in sommige gebiede 'n mederegeerder word (Netwerk24, 15 Julie 2016).
Die woord is vir die eerste keer gebruik ten opsigte van Richard Neville (oorlede 1471), graaf van Warwick wat verantwoordelik was vir die onttroning van koning Henry die Sesde en sy vervanging deur koning Edward die Vierde. Hy was ontsaglik ryk en het baie invloedryke en magtige mense geken.